Alison Kinnaird

**Alison Kinnaird** MBE, MA, FGE ()  er ein glaskunstnar, keltisk musikar, lærar og skribent fødd i Edinburgh i Skottland.  Ho er ein av dei fremste og mest originale moderne glasgravørane i Skottland.

## Liv og virke
Kinnaird tok ein MA i keltiske studiar og arkeologi ved University of Edinburgh. Ho lærte også kopparhjulgravering hjå Harold Gordon i Forres, etter å ha møtt han då ho var på ferie der.

Kinnaird nyttar bly- og optisk krystall. Ho har nytta teknikkar som kopparhjulgravering, skjering, sandblåsing, etsing og støyping. Ho byrja i eit studio i High Street i Edinburgh, og verket hennar blei tidleg kjent og blei med i ei utveksling mellom Edinburgh Festival Fringe og Salzburg Fringe. Seinare, fordi ho meinte at den vesle storleiken til verk laga i tradisjonelle glasgraveringsteknikkar avgrensar publikummet som kan setja pris på verk, utvida ho skalaen til verka sine ved å bruke flexible drive-drill og sandblåsing, kombinert med nyskapande bruk av fargeskiftande dikroisk glas.

Kinnaird er òg musikar, og det førte til at ho oppdaga samband mellom musikk og glasgravering, særleg gjennom design basert på lissajousfigurar.  Ho byrja å spela harpe då ho var 14, og er blitt rekna som grunnleggjar for den skotske harperenessansen og den keltiske harpe-renessansen. Ho speler, underviser og forelesar om den vesle skotske harpa, som òg er kjend som *clàrsach*. Ho var ein av dei fyrste som skreiv kontrakt med Temple Records på 1970-talet, og har gjeve ut åtte album på selskapet. Ho arbeidde med den skotske musikkgruppa Battlefield Band på albuma *Music in Trust Vol I* (1987) og *Music in Trust Volume II* (1988).

Kinnaird har skrive fleire bøker om tradisjonsmusikk og den vesle skotske harpa. Ho gav ut den fyrste boka si om dette i 1990, med ei samling av 24 harpemelodiar som ho hadde arrangert. *Tree of Strings* (1992), skrive i samarbeid med Keith Sanger, dokumenterer historia om harpa i Skotland, og er den fyrste boka av sitt slag. *The Lothian Collection* (1995) har 25 harpemelodiar frå herskapshusa og dei velståande familiane frå East, West og Midlothian, alle arrangerte av Kinnaird. *The Small Harp Tutor* (1996) er ei bok om å læra å spela på lita harpe, og dekker historia til instrumentet, vedlikehald av instrumentet, arrangering av melodiar og nyttig fingerøvingar. Til boka høyrer det ein CD som leier eleven frå nybyrjar til ein dyktigare utøvar. *The North East Collection* har melodiar frå 1700- og 1800-talet arrangert av Kinnaird.

I 1997 blei Kinnaird tildelt ein MBE for sine bidrag og langvarige teneste til kunst og musikk. Ho er  er anerkjent for bidraget sitt til skotsk folkemusikk, og blei innført i Scots Trad Music Awards - Hall of Fame i 2010.

## Privatliv
Alison Kinnaird var gift med musikaren, produsenten og forfattaren Robin Morton til han døydde. Ho har to born, Ellen og John.

## Prisar og utmerkingar

* 2010: *MG Alba Scots Traditional Music Awards, Hall of Fame*
* 2004: *Glass Sellers Award*
* 2002: *Creative Scotland Award*
* 2001: *Adrian Sassoon Award*
* 1998: *CC Chelsea First Exhibitors Award*
* 1998: *Inches Carr Crafts Bursary*
* 1997: *MBE for services to art and music*
* 1987: *Glass-Sellers Award*
* 1980: *SDA/CCC Crafts Fellowship*

## Samlingar i utval

* 2016 *Eve*, Uměleckoprůmyslové muzeum v Praze i Praha
* 2012 *Standing Feathers*, Aberdeen Art Gallery
* 2010 *Adam and Eve*, Shipley Art Gallery i Gateshead
* 2008 *Maze*, National Museum of Scotland
* 2005 *Psalmsong*, Scottish Parliament, Edinburgh
* 2005 *Streetwise I*, Tutsek Foundation, Munchen
* 2005 *Streetwise II*, Dundee Museum &amp;amp; Art Gallery
* 2003 *Portrait of Roy Dennis*, Scottish National Portrait Gallery, Edinburgh
* 2001 *Evolve*, Broadfield House Glass Museum
* 2001 *White Lies*, Crafts Council Collection
* 1995 *Triptych*, Victoria and Albert Museum, London 
* 1989 *Man into Seal*, Corning Museum of Glass, New York City, USA
* 1988 *Ring of Crystal, Ring of Stone*, Leicester Museum and Art Gallery, Leicester
* 1987 *Disc – Leap*, Ulster Museum, Belfast
* 1986 *Doors on the Past*, National Museum of Scotland
* 1986 *Disc – She is Summer*, Kelvingrove Museum and Art Gallery, Glasgow
* 1980 *Doors* – engraved block, Scottish Development Agency – Scottish Crafts Collection, Edinburgh

## Tingingar i utval

* 2017 *Nativity Window*, St Mary’s Church, Kenardington, Kent
* 2016 *Window*, St Cross College, Oxford
* 2015 *Quaking Aspen Panels*, Beverley Hills, California
* 2014 *Windows*, Dornoch Cathedral
* 2012 *Donor Window*, Scottish National Portrait Gallery
* 2009 *Self Portrait*, Fitzwilliam Museum, Cambridge
* 2007 *Interface-Panels* for Murano Hotel, Tacoma i USA
* 2006 *Butterfly Panels*, Marchmont St Giles Church, Edinburgh
* 2004 *Praise Window*, Dornoch Cathedral
* 2003 *Portrait of Roy Dennis*, National Portrait Gallery of Scotland
* 2000 *Millennium Commission*, Broadfield House Glass Museum
* 1993 *British Film Institute Awards*
* 1992 *Door panels*, bestilt av Lord Bute of Mount Stuart
* 1991 *Alumnus of the Year Award*, bestilt av Edinburgh University
* 1990 *Gift for His Imperial Highness*, the Crown Prince of Japan, bestilt av Royal Bank of Scotland
* 1989 *Screen of 10 panels*, bestilt av Lord Bute of Mount Stuart
* 1986 *Gift for HM the Queen Mother*, bestilt av Royal College of Physicians
* 1983 *Duke of Edinburgh Design Award*, bestilt av Alan Doe frå Westland Helicopters
* 1980 *Wedding bowl* for HRH the Prince of Wales, bestilt av avisa The Scotsman
* 1979 *The Wealth of Nations* til The London Institute of Banking &amp;amp; Finance i England, bestilt av Institute of Bankers in Scotland


Fil:Nativity_Window_St_Mary's_Church_Kenardington,_Kent.jpg|alt=Nativity Window, St Mary's Church Kenardington, Kent|Nativity Window, St. Mary's Church Kenardington, Kent

## Kjelder

**Denne artikkelen bygger på «[[:en:Alison Kinnaird|Alison Kinnaird]]» frå ,  den 12. februar 2024.*